COLLAR遊台灣遇地震勁驚青 Day日日掃夜市嫌食唔夠
COLLAR成員王家晴(Candy)、許軼(Day)、(蘇雅琳)Ivy So同樂隊Pandora今日出席馬場活動,Ivy自認係臭手,為免影響大家,所以打算做「燈神」。問到COLLAR中邊個最有財運,Day表示從未試過一齊打麻雀,有機會都想試試。早前Day同Ivy So喺台灣時經歷地震,Day表示當時即躺到檯底,但由於一直有餘震,所以都十分不安。
留喺台灣9日,Ivy So同Day專程去學潛水,仲考埋牌,她解釋:「因為我哋出發前3日先買機票,所以好臨時,我自己係想去潛水,Day又話要跟,咁就一齊。(有同恆仔食飯?)係,佢咁啱我離開前一日到,所以就一齊食飯。」除咗潛水外,Day每日都行夜市,但由於剛剛結束演唱會,食量未回復水平,所以略嫌食得唔夠。